গ্রাফিক্স ট্যাবলেট হল একটি হার্ডওয়্যার ইনপুট ডিভাইস। অ্যাডোব ইলাসট্রেটর এবং অ্যাডব ফটোশপের পাথ ড্রইং এবং অন্যান্য কাজেও এই ডিভাইসটি আজকাল ব্যাপক হারে ব্যবহৃত হচ্ছে। এর মাধ্যমে আপনি ট্যাবলেটের মত একটি ডিভাইসের উপরে একটি ডিজিটাল কলম দিয়ে আঁকাআঁকি করতে পারবেন,ঠিক যেমন আপনি কলম দিয়ে খাতায় আঁকেন। এরপর ডিভাইসটি আপনার এই আকাঝোকাকে আপনার কম্পিউটারের পর্দায় ডিজিটাল পেইন্টিং হিসেবে নিয়ে আসবে। অর্থাৎ একে আপনি ডিজিটাল ছবি আকার উপকরণ বলতে পারবেন। ডিভাইসটি পেন ট্যাবলেট, ড্রইং ট্যাবলেট অথবা ডিজিটাইযার নামেও পরিচিত। এই ডিভাইসটি মূলত শিল্পিরা ব্যবহার করে থাকেন, তবে এই ডিভাইসটির ক্ষেত্রে শিল্পি নন এমন ব্যবহারকারীও কম নয়।